**A Chiesi Csoport #ActionOverWords felszólítással hív a klímaváltozás elleni harcba**

* ***A legnagyobb B-Corp tanúsítvánnyal rendelkező nemzetközi gyógyszeripari vállalat, a Chiesi Csoport 2035-ös karbonsemleges célkitűzését az #ActionOverWords (Szavak helyett tettek) kampánnyal erősíti meg, hogy ösztönözze a mérhető fenntarthatósági kötelezettségvállalást és elősegítse az elszámoltathatóságot.***

**Párma (Olaszország), 2021. május 10.** – a nemzetközi kutatás-orientált gyógyszeripari és egészségügyi Chiesi Csoport a [www.actionoverwords.org](http://www.actionoverwords.org) honlapon ismertette terveit, melyek szerint 2030-ra karbonsemleges lesz az üveghatású gázok (greenhouse gas, GHG) közvetlen kibocsátása és a vásárolt villamosenergiából és hőből származó közvetlen GHG-kibocsátás tekintetében (scope 1 és 2), 2035-re pedig minden egyéb közvetett GHG-kibocsátás terén (scope 3). A Chiesi Csoport Benefit Corporation státusszal és B Corp tanúsítvánnyal rendelkezik, és elkötelezett amellett, hogy üzleti tevékenységét egyre inkább olyan módon működtesse, amely biztosítja a hosszú távú fenntarthatóságot termékei és működése környezeti hatásainak minimalizálásával. Ez a karbonsemlegességi terv fontos mérföldkő a Chiesi küldetésének megvalósításához vezető útján.

A Chiesi Science Based Target Initiative[[1]](#footnote-2) (SBTi) (Tudományalapú célok kezdeményezés) által elfogadott csökkentési célok összhangban vannak a Párizsi Megállapodás legambiciózusabb céljával, melynek értelmében 2100-ra a globális hőmérséklet-emelkedést az iparosodás előtti szint fölötti 1,5 °C-ra korlátozzák.[[2]](#footnote-3) A Chiesi célkitűzései azonban túlmutatnak ezeken a követelményeken.

Annak érdekében, hogy a Chiesi Csoport 2035-re karbonsemleges legyen, vállalja a következőket:

* 2030-ra több mint 80%-kal csökkenti az eladott inhalációs termékek egységenkénti GHG-kibocsátását a 2019-es kibocsátáshoz képest. 2035-re az a cél, hogy 2019-hez képest 90%-kal csökkentse az eladott termékek használatából eredő abszolút scope 3 GHG-kibocsátást, egy új alacsony globális felmelegedési potenciállal rendelkező, inhalációs készülékekhez használt hajtóanyag használatának köszönhetően.
* 2030-ra 2019-hez képest 50%-kal csökkenti a keletkező közvetlen GHG-kibocsátásokat (scope 1) valamint a villamosenergia és a hő vásárlásához kapcsolódó GHG-kibocsátásokat (scope 2). Ez az üzleti tevékenység javításával érhető el, 100%-os megújulóenergia-fogyasztás fenntartása mellett a Chiesi olyan helyszínein, amelyek már elérték ezt a célt, továbbá a fennmaradó helyszíneken 100%-ban megújuló energiára való áttéréssel és az autópark villamosításával.
* Elkötelezi magát, hogy 2021 második negyedévéig nyilvánosságra hozza kibocsátási leltárát a Carbon Disclosure Project (Karbon Közzétételi Projekt)[[3]](#footnote-4) révén, beleértve a közvetlen és közvetett kibocsátásokat (scope 1, 2 és 3). Ez még átláthatóbbá teszi a vállalatot, és évente összehasonlítja a Chiesi kibocsátási leltárát az iparág többi szereplőjével.
* Az elkötelezettségéhez fűződő maximális hitelesség és bizalom növelése érdekében a nemzetközileg elismert PAS 2060 specifikációs eljárással[[4]](#footnote-5) dolgozik, hogy bemutassa a Chiesi terveinek értékét és hatékonyságát, ideértve a mérséklési intézkedéseket, a maradék GHG-kibocsátás széndioxid-ellentételezését és a független harmadik fél által végzett ellenőrzést.

A Chiesi Csoport egy új **kampány, a #ActionOverWords keretében** jelentette be karbonsemlegességi tervét, amely a nagyobb globális vállalati fenntarthatósági mozgalom fontosságát hangsúlyozza. A Chiesi nem az első vállalat, amely nyilvános elkötelezettséget vállal a karbonkibocsátás csökkentése érdekében, de mint a legnagyobb B Corp minősítéssel rendelkező gyógyszeripari vállalat, ezt a meghatározó pillanatot szeretné felhasználni arra, hogy beszélgetést kezdeményezzen a vállalati lépésekről, és a kötelezettségvállalás ünnepléséről a mérhető haladásra való áttérés szükségességéről.

A #ActionOverWords kampánnyal a Chiesi utat kíván törni a vállalati fenntarthatósági kötelezettségvállalások nyelvéhez. Ezek a kötelezettségvállalások gyakran a szavakra, nem pedig az elérésükhöz szükséges tettekre koncentrálnak, olyan kifejezéseket használva egymással felcserélhető módon, mint például a karbonsemleges, a nulla nettó és a klímasemleges, az alapján, hogy melyik a hangzatosabb. De a mai napig csak kevesen támaszkodnak hivatalos szabványokra, hogy vállalati szinten mérjék a kötelezettségvállalásaik teljesítése irányába tett előrelépéseket. Ez egyelőre csak a karbonsemlegesség esetében áll fenn.[[5]](#footnote-6) A vállalati kötelezettségvállalások nem következetesek, ha független hitelesítő fél nem ellenőrzi a kötelezettségvállalások teljesítéséhez szükséges lépéseket a nemzetközi szabványok szerint. Számos kötelezettségvállalás nem foglalja magában a közvetett kibocsátásokat, a vállalat értékláncában és a termék használata során keletkező úgynevezett scope 3 kibocsátásokat. A Chiesi kötelezettségvállalásai a scope 1, 2 és 3-ra terjednek ki, és azokat az SBTi hagyja jóvá, a PAS 2060 specifikációs folyamat keretében független hitelesítő fél által ellenőrzött mérséklési intézkedésekkel együtt.

*„Itt az ideje, hogy nagy horderejű bejelentéseket tegyünk, és felszólítsunk az elszámoltathatóságra”* – mondta **Ugo Di Francesco, a Chiesi Csoport vezérigazgatója***. „A vállalatokat felelősségre kell vonni kötelezettségeik teljesítéséért, és a társadalomnak nem szabad megfeledkeznie az ígéretekről. Ezért szeretnénk elkötelezni magunkat a mérhető dolgok mellett, és nyilvánosan megosztani fejlődésünket. Kampányukkal minden szakmabelit hívunk, hogy csatlakozzon hozzánk ezen az úton.”*

Az átfogó és tartós mérési standardok és keretrendszerek elengedhetetlenek az alacsony karbonemissziós társadalom felé történő előrelépés ösztönzéséhez és nyomon követéséhez. Lehetővé teszik a vállalkozások számára, hogy pontosan és átláthatóan tervezzék és hajtsák végre a karboncsökkentési célokat. Emellett az állampolgárokat és a politikai döntéshozókat segítik abban, hogy azonosítsák azokat a mérséklési intézkedéseket, amelyek valódi változást hoznak.

*„A Chiesinél mindazokkal együtt lépünk fel, akik a maguk részéről megtesznek minden tőlük telhetőt a klímaváltozás megállítása érdekében”* – tette hozzá **Maria Paola Chiesi, a Chiesi Csoport Közös Érték és Fenntarthatóság igazgatója***. „Fenntarthatósági utunkat egy folyamatnak tekintjük: mindig fejlődünk és nehezebb célokat tűzünk ki. Mély meggyőződésünk határozza meg cselekedeteinket és üzleti tevékenységünket. Szavainkat eredményeink is alátámasztják.”*

Keresse fel a [www.actionoverwords.org](http://www.actionoverwords.org) honlapot és tudjon meg többet a Chiesi **#ActionOverWords** kampányáról, karbonsemlegességi kötelezettségvállalásairól és nyilvános fenntarthatósági eredményeiről. Elolvashatja továbbá a Chiesi legújabb fenntarthatósági jelentését is [itt](https://www.chiesi.com/en/sustainability/sustainability-report/), valamint Fenntarthatósági Nyilatkozatunkat [itt](https://www.chiesi.com/en/sustainability/we-act-sustainability-manifesto/).

**VÉGE**

**További információk a Chiesi Csoport fenntarthatósági törekvéseiről:**

Ez a bejelentés a Chiesi hosszú távú elkötelezettségét követi, miszerint a környezeti és társadalmi fenntarthatóságot helyezi működésének középpontjába – messze túlmutatva a karboncsökkentésen.

* Az egészségügyi csoport **2019 júniusában szerzett B Corp minősítést**. A B Lab nonprofit szervezet egy globális mozgalom mindazok számára, akik az üzletet nemes célok szolgálatába állítják, értékelte az összes Chiesi leányvállalat társadalmi és környezeti teljesítményét a B hatásvizsgálat (BIA) segítségével. A B Lab a Chiesi esetében a BIA hatásvizsgálatot 87,5 pontszámmal értékelte a többi vállalkozás 50,9-es átlagával szemben.[[6]](#footnote-7)
* 2019-ben a Chiesi volt az **első gyógyszergyártó cég, amely nyilvánosan bemutatott egy megoldást túlnyomásos adagolószelepes inhalációs készülékek (pMDI) szénlábnyomának csökkentésére**, miközben továbbra is invesztálnak a DPI technológiába, hogy biztosítsák az asztmában és krónikus obstruktív tüdőbetegségben (COPD) szenvedő betegek terápiás kezelési lehetőségeinek széles skáláját. Az első minimális szén-dioxid-kibocsátású inhalátort 2025-re vezetik be, amely 90%-os szénlábnyom-csökkentést biztosít. A Chiesi 350 millió eurót fektet aktívan a gyors fejlesztésbe, hogy piacra dobja ezt az innovatív megoldást.[[7]](#footnote-8)
* Továbbá, 2019-ben a Chiesi **beszállítóival közösen létrehozta az első fenntartható fejlesztési célokat támogató magatartási kódexet**, hogy meghatározza a közös irányelveket és a Chiesi értéklánca minden része számára előírja a közös alapelvek betartását a fenntarthatóbb és befogadóbb üzleti modell elérése érdekében. Ez az „Interdependencia Kódex.”[[8]](#footnote-9)
* A Chiesi 2018-ban **a Benefit Corporation új jogállás felvételével módosította felépítését és alapszabályát** Olaszországban és az Egyesült Államokban, kettős célt építve be a közös érték létrehozására, és az értékteremtésre mind üzleti, mind társadalmi és környezeti szempontból. Ez a változás a fenntarthatóságot szerződéses, jogilag kötelező erejű kötelezettséggé és központi jelentőségűvé tette a vállalat minden döntésének meghozatalában. 2020-ban a Chiesi Franciaország azon dolgozott, hogy az egészségügyi ipar első „Société à mission” (SAM) legyen, a francia törvények által 2019 májusa óta biztosított lehetőséggel élve. Ezt 2021 áprilisában jelentették be.
* 2021 márciusában a Chiesi csatlakozott a B Corp Klíma Kollektívához (BCCC), elkötelezve magát **az Egyesült Nemzetek Éghajlatváltozási Keretegyezménye (UNFCCC) keretében a „Race To Zero” kezdeményezés** mellett. Ez egy globális kampány, melynek célja a vezetés és a vállalkozások, városok, régiók és befektetők támogatásának megszerzése a zöldebb jövő érdekében. A cél a COP26 előtt a dekarbonizált gazdaságra való áttérés folyamatának megerősítése, amelynek keretében a kormányoknak meg kell erősíteniük a Párizsi Megállapodáshoz való hozzájárulásukat.

###

**A Chiesi Csoportról**

Az olaszországi Pármában található központtal rendelkező Chiesi egy nemzetközi kutatás-orientált gyógyszeripari és egészségügyi vállalatcsoport több mint 85 év gyógyszeripari tapasztalattal, amely világszerte 30 országban tevékenykedik több mint 6000 munkatárssal (Chiesi Csoport). A társadalom és a környezet iránti felelősségteljes fellépés révén, az emberek életminőségének javítását célzó küldetésének elérése céljából a csoport három terápiás területén kutat, fejleszt és forgalmaz innovatív gyógyszereket: LÉGZÉSKÖNNYÍTÉS (újszülöttkortól felnőttkorig kínál légzést segítő termékeket és szolgáltatásokat), RITKA (ritka és ultra-ritka betegségekben szenvedő betegek kezelése), ÁPOLÁS (olyan termékek és szolgáltatások, amelyek támogatják az egészségügyi szakemberek által nyújtott speciális ellátást és a fogyasztói öngondoskodást). A Csoport kutatás-fejlesztési központja az olaszországi Pármában található, és hat másik – franciaországi, egyesült államokbeli, kanadai, kínai, egyesült királyságbeli és svédországi – jelentős K+F csoporttal egységet alkotva végzi a preklinikai, klinikai és törzskönyvezési programjait. A Chiesi 2019 óta a világ legnagyobb B Corp minősítésű gyógyszeripari vállalatcsoportja. A Chiesi Farmaceutici S.p.A. 2018-ban a jogállását Benefit Corporationre módosította kettős célt építve be a közös érték létrehozására, és értékteremtésre mind üzleti, mind társadalmi és környezeti szempontból. A globális B Corp mozgalom szintén az értékteremtés eszközeként támogatja az üzletet. Ezenkívül a Chiesi Farmaceutici SpA, mint Benefit Corporation számára a törvény előírja, hogy az alapszabályába foglalja bele a közös érdekű célokat, és évente átlátható módon jelentést készítsen. A vállalat elkötelezte magát amellett is, hogy 2035 végére karbonsemlegessé váljon.

További információ: [www.chiesi.com](http://www.chiesi.com)

**Sajtókapcsolat:**

**Chiesi Csoport**

Alessio Pappagallo

***sajtóiroda vezető***

Tel.: +39 339 5897483

E-mail: a.pappagallo@chiesi.com

1. Science-based Targets Initiative „Hogyan működik?” [www.sciencebasedtargets.org](https://sciencebasedtargets.org/) [↑](#footnote-ref-2)
2. Az Egyesült Nemzetek Éghajlatváltozási Keretegyezménye, „A Párizsi Megállapodás” [www.unfccc.int](http://www.unfccc.int/) [↑](#footnote-ref-3)
3. Karbon Közzétételi Projekt [www.cdp.net](http://www.cdp.net) [↑](#footnote-ref-4)
4. Brit Szabványügyi Intézet, „PAS 2060 Carbon Neutrality” [www.bsigroup.com](http://www.bsigroup.com) [↑](#footnote-ref-5)
5. Tanúsított karbonsemleges globális standard, „Karbonsemlegességi Protokoll 2021. január” [www.carbonneutral.com](http://www.carbonneutral.com)

Brit Szabványügyi Intézet, „PAS 2060 Carbon Neutrality” [www.bsigroup.com](http://www.bsigroup.com) [↑](#footnote-ref-6)
6. B Corporation, „B Corp Könyvtár: Chiesi Csoport” [www.bcorporation.net](http://www.bcorporation.net) [↑](#footnote-ref-7)
7. Chiesi Csoport, „A Chiesi 350 millió eurós beruházást ismertet, és bejelenti az első minimális karbonkibocsátású túlnyomásos adagolószelepes inhalációs készüléket (pMDI) az asztma és a COPD (krónikus obstruktív tüdőbetegség) kezelésére” [www.chiesi.com](http://www.chiesi.com) [↑](#footnote-ref-8)
8. Chiesi Csoport, „Interdependencia Kódex” [www.chiesi.com](http://www.chiesi.com) [↑](#footnote-ref-9)